9 “ፎቶ ድራማ” የተባለውን ፊልም ለማዘጋጀት ይህን ያህል ጊዜና ገንዘብ መሥዋዕት የተደረገው ለምንድን ነው? በ1913 በተደረጉ ተከታታይ ትላልቅ ስብሰባዎች ላይ የወጣው የአቋም መግለጫ እንዲህ የሚል ሐሳብ ይዞ ነበር፦ “የአሜሪካ ጋዜጦች፣ በዜና እንዲሁም በሌሎች ዓምዶች ላይ በሚጠቀሙባቸው ምስሎችና የካርቱን ሥዕሎች አማካኝነት የሕዝቡን አመለካከት በመቅረጽ ረገድ ይህ ነው የማይባል ስኬት አግኝተዋል፤ ይህ ስኬት፣ ተንቀሳቃሽ ምስሎች ከፍተኛ ተወዳጅነት ከማትረፋቸውና እንደ አስፈላጊነቱ መለዋወጥ የሚችሉ ከመሆናቸው ጋር ተዳምሮ [ምስሎች] ምን ያህል ኃይል እንዳላቸው በግልጽ አሳይቷል፤ እኛም፣ በየጊዜው ለውጥ እያደረግን የምንሄድ ሰባኪዎችና የመጽሐፍ ቅዱስ አስተማሪዎች እንደመሆናችን ተንቀሳቃሽ ምስሎችና ስላይዶች ለወንጌላውያንና ለአስተማሪዎች ውጤታማ ብሎም ጠቃሚ ዘዴዎች እንደሆኑ በመቀበል ይህን ዘዴ ሙሉ በሙሉ መደገፋችን ተገቢ እንደሆነ እናምናለን።”
